DIRECȚIA GENERALĂ BIODIVERSITATE

NR. 105523

 APROB,

 SECRETAR DE STAT

 Robert SZĖP

**REFERAT DE APROBARE**

Managementul resurselor acvatice vii este o acţiune complexă care are ca scop de exploatarea durabilă prin pescuit a resurselor acvatice vii şi include măsuri care privesc:

- unsistem de cote anuale admisibile pe specii de pești;

- stabilirea tipului de pescuit, recreativ sau comercial;

- efortul de pescuit exprimat în număr de ambarcațiuni;

- tipul și numărul maxim de unelte de pescuit care pot fi utilizate pe o unitate de producție (ambarcațiune);

- zonarea piscicolă a habitatelor piscicole naturale.

În vederea asigurării unei exploatări durabile a resurselor acvatice vii din Marea Neagră,Rezervaţia Biosferei «Delta Dunării», fluviul Dunărea, râul Prut, lacuri de acumulare, se impune elaborarea anuală a "Ordinuluiprivind aprobarea efortului de pescuit şi a cotei de pescuit".

Elaborarea reglementărilor referitoare la managementul resurselor acvatice vii, existente în apele maritime şi continentale, implementarea şi controlul aplicării şi respectării acestora, sunt atributul Agenţiei Naţionale pentru Pescuit şi Acvacultură.

În conformitate cu prevederile art.10, alin.(1),(2) și (3) din Ordonanţa de Urgenţa a Guvernului nr. 23/2008 privind pescuitul şi acvacultura, cu modificările ulterioare:

**"(***1) Prin ordin comun al ministrului agriculturii, pădurilor şi dezvoltării rurale şi al ministrului mediului se stabilesc măsuri de reglementare a efortului de pescuit şi cota alocată.*

*(2) Reglementarea efortului de pescuit se face prin:*

*a) limitarea numărului navelor/ambarcaţiunilor de pescuit în funcţie de caracteristicile*

*acestora în cadrul efortului de pescuit din ansamblul flotei dintr-o pescărie;*

*b) limitarea timpului alocat activităţii pescuitului;*

*c) stabilirea numărului de unelte utilizate la pescuit;*

*(3)Stabilirea cotei se face prin limitarea volumului capturilor pentru o anumită specie sau*

*grupuri de specii pe zone de pescuit, perioade de timp, metode de pescuit şi nave de pescuit".*

Conform prevederilor Regulamentului (CE) nr.1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului:

*"Gestionarea resurselor piscicole la nivel comunitar se bazează în special pe capturile totale admisibile (TAC), pe cote, pe regimuri de gestionare a efortului de pescuit şi pe măsuri tehnice……"*

Efortul de pescuit și captura totală admisibilă pentru anul 2023 au fost stabilite în baza propunerilor și recomandărilor institutelor de cercetare de specialitate, INCDM Grigore Antipa, ICDEAPA Galați, SCDP Nucet.

Faţă de cele prezentate mai sus și având în vedere importanța acestui ordin pentru resursele acvatice din România, supunem spre aprobare ordinul comun al ministrului agriculturii și dezvoltării rurale și ministrului mediului, apelor și pădurilor privind aprobarea măsurilor de reglementare a efortului de pescuit şi cotele de pescuit alocate pentru anul 2023, pe specii și zone.

 Daniela DRĂCEA

 Director general

Elaborat: PASMANGIU Ștefan,

Consilier